વિશ્ર્વ ઉપર હકારાત્મક પ્રભાવ પાડનારા દેશોમાં ભારત સાતમા ક્રમે છે તેવું તાજેતરમાં થયેલા સર્વે દ્વારા જાણવા મળે છે. ૮૧ પોઈન્ટ સાથે દુનિયાના પ્રભાવશાળી દેશોમાં કેનેડા પ્રથમ ક્રમે છે, જ્યારે ઈઝરાયેલ ૩૨ તથા ઈરાન ૨૧ ટકા મતો સાથે છેલ્લા ક્રમે છે. ૨૫ રાષ્ટ્રોના ૧૬થી ૬૪ વર્ષ સુધીની ઉંમર ધરાવતા ૧૮,૦૦૦ લોકોના મંતવ્ય અનુસાર દુનિયાના હકારાત્મક અભિગમ ધરાવતા પ્રભાવશાળી દેશોનો સર્વે ઈંઙજઘજ મોરી દ્વારા કરાયો હતો, જેમાં ૫૩ પોઈન્ટ સાથે ભારત દેશે સાતમો ક્રમે મેળવ્યો હોવાનું સમાચાર સૂત્રો દ્વારા જાણવા મળે છે. આ સર્વે મુજબ ભારત કરતાં પાછળ રહેતા દેશોમાં ૪૯ પોઈન્ટ સાથે ચાઈના તથા ૪૦ પોઈન્ટ સાથે અમેરિકા છે, જ્યારે રશિયાને ૩૫ ટકા મતો મળ્યા છે. ભારત કરતાં આગળ દેશોમાં ૫૭ ટકા સાથે યુ.કે. છે.